ระเบียบการประปาส่วนภูมิภาคระเบียบการประปาส่วนภูมิภาคว่าด้วยการปฏิบัติการคิดเงินทดแทน และค่าน้ำสูญเสียกรณีการลักใช้น้ำประปาพ.ศ. ๒๕๓๘[๑] โดยที่เป็นการสมควรปรับปรุงระเบียบการประปาส่วนภูมิภาคว่าด้วยการปฏิบัติการคิดเงินทดแทน และค่าน้ำสูญเสีย กรณีการลักใช้น้ำประปา พ.ศ. ๒๕๒๖ ให้เหมาะสมยิ่งขึ้นอาศัยอำนาจตามความในมาตรา๗ แห่งพระราชบัญญัติการประปาส่วนภูมิภาค พ.ศ. ๒๕๒๒ และข้อ ๗ แห่งข้อบังคับการประปาส่วนภูมิภาคว่าด้วยการจ่ายเงินรางวัลให้แก่ผู้แจ้งการลักใช้น้ำประปาพ.ศ. ๒๕๒๖ ผู้ว่าการออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปาส่วนภูมิภาคว่าด้วยการปฏิบัติการคิดเงินทดแทนและค่าน้ำสูญเสีย กรณีการลักใช้น้ำประปา พ.ศ. ๒๕๓๘ข้อ ๒ ให้ใช้ระเบียบนี้ตั้งแต่ ๕ กันยายน ๒๕๓๘เป็นต้นไปข้อ ๓ ให้ยกเลิกระเบียบการประปาส่วนภูมิภาคว่าด้วยการปฏิบัติการคิดเงินทดแทนและค่าน้ำสูญเสีย กรณีการลักใช้น้ำประปา พ.ศ. ๒๕๒๖ข้อ ๔ เมื่อปรากฏว่ามีการลักใช้น้ำประปาของ กปภ.ผู้แจ้งจะแจ้งเป็นหนังสือตามแบบท้ายระเบียบนี้ก็ได้ในกรณีที่ผู้แจ้งจัดทำหนังสือแจ้งขึ้นเองจะต้องแจ้งรายละเอียด ข้อเท็จจริงอื่น ๆ ประกอบให้ชัดเจน เพื่อให้ กปภ.สามารถติดต่อตรวจสอบหรือดำเนินการได้และให้หน่วยงานที่รับแจ้งลงทะเบียนรับหนังสือไว้เป็นหลักฐานระบุวัน เดือน ปี และเวลาที่รับไว้โดยละเอียดและให้ปกปิดไว้เป็นเรื่องลับกับมอบสำเนาหนังสือโดยมีหลักฐานการเซ็นรับของเจ้าหน้าที่ให้ผู้แจ้งไว้ด้วยข้อ ๕ หน่วยงานที่รับแจ้งตามข้อ ๔ต้องส่งเรื่องไปยังสำนักงานประปาเขตหรือสำนักงานประปาในท้องที่ที่มีการลักใช้น้ำประปา แล้วแต่กรณี ภายในกำหนดสามวันนับแต่วันได้รับแจ้งข้อ ๖ ให้ผู้อำนวยการสำนักงานประปาเขตหรือผู้จัดการสำนักงานประปา แล้วแต่กรณี ดำเนินการตรวจสอบทันทีเมื่อได้รับเรื่องโดยจัดให้มีการทำหลักฐานการลักใช้น้ำประปาไว้ เช่น การถ่ายรูปหรือรวบรวมหลักฐานอื่น เพื่อประกอบการพิจารณาเรียกรับเงินทดแทนและค่าน้ำสูญเสีย หรือดำเนินคดีแล้วแต่กรณีในกรณีที่กปภ. ตรวจสอบการแจ้งการลักใช้น้ำแล้วไม่ปรากฏว่ามีการลักใช้น้ำตามที่แจ้งให้ผู้อำนวยการสำนักงานประปาเขตหรือผู้จัดการสำนักงานประปา แล้วแต่กรณี แจ้งให้ผู้แจ้งทราบโดยเร็วข้อ ๗ การเรียกรับเงินทดแทนและค่าน้ำสูญเสียให้ดำเนินการดังนี้(๑)เงินทดแทน ให้คิดจากขนาดท่อที่แยกจากท่อประปาของ กปภ.หรือขนาดของรูที่ถูกเจาะดังนี้ขนาดไม่เกิน Ø ๑/๒" คิดเงินทดแทน ๕,๐๐๐.- บาทขนาดเกิน Ø ๑/๒" แต่ไม่เกิน Ø ๓/๔" คิดเงินทดแทน ๑๐,๐๐๐.- บาทขนาดเกิน Ø ๓/๔" แต่ไม่เกิน Ø ๑" คิดเงินทดแทน ๒๐,๐๐๐.- บาทขนาดเกิน Ø ๑" แต่ไม่เกินØ ๑ ๑/๒" คิดเงินทดแทน ๔๕,๐๐๐.- บาทขนาดเกิน Ø ๑ ๑/๒" แต่ไม่เกิน Ø ๒" คิดเงินทดแทน ๖๕,๐๐๐.- บาทขนาดเกิน Ø ๒" แต่ไม่เกินØ ๒ ๑/๒" คิดเงินทดแทน ๘๕,๐๐๐.- บาทขนาดเกิน Ø ๒ ๑/๒" แต่ไม่เกิน Ø ๓" คิดเงินทดแทน ๑๒๐,๐๐๐.-บาทขนาดเกิน Ø ๓" แต่ไม่เกินØ ๔" คิดเงินทดแทน ๑๔๐,๐๐๐.-บาทขนาดเกิน Ø ๔" แต่ไม่เกินØ ๖" คิดเงินทดแทน ๑๖๐,๐๐๐.-บาทขนาดเกินกว่า Ø ๖" ขึ้นไป คิดเงินทดแทน ๑๘๐,๐๐๐.-บาท(๒)ค่าน้ำสูญเสีย ให้คิดจำนวนน้ำที่ได้ใช้หรือเสียไปตลอดระยะเวลาที่มีการลักใช้น้ำประปาในราคาจำหน่ายน้ำที่ กปภ. กำหนดในปัจจุบันโดยคิดจากขนาดท่อที่แยกจากท่อประปาของ กปภ. หรือขนาดของรูที่ถูกเจาะดังนี้ขนาดไม่เกิน Ø ๑/๒" คิดวันละ ๖ม.๓ขนาดเกิน Ø ๑/๒" แต่ไม่เกิน Ø ๓/๔" คิดวันละ ๑๒ม.๓ขนาดเกิน Ø ๓/๔" แต่ไม่เกิน Ø ๑" คิดวันละ ๒๔ม.๓ขนาดเกิน Ø ๑" แต่ไม่เกินØ ๑ ๑/๒" คิดวันละ ๕๔ม.๓ขนาดเกิน Ø ๑ ๑/๒" แต่ไม่เกิน Ø ๒" คิดวันละ ๙๖ม.๓ขนาดเกิน Ø ๒" แต่ไม่เกินØ ๒ ๑/๒" คิดวันละ ๑๕๐ม.๓ขนาดเกิน Ø ๒๑/๒" แต่ไม่เกิน Ø ๓" คิดวันละ ๒๑๖ม.๓ขนาดเกิน Ø ๓" แต่ไม่เกินØ ๔" คิดวันละ ๓๘๔ม.๓ขนาดเกิน Ø ๔" แต่ไม่เกินØ ๖" คิดวันละ ๘๖๔ม.๓ขนาดเกิน Ø ๖" แต่ไม่เกินØ ๘" คิดวันละ ๑,๕๓๖ ม.๓ขนาดเกิน Ø ๘" แต่ไม่เกินØ ๑๐" คิดวันละ ๒,๔๐๐ ม.๓ขนาดเกิน Ø ๑๐" แต่ไม่เกินØ ๑๒" คิดวันละ ๓,๔๕๖ ม.๓ขนาดเกินกว่า Ø ๑๒" ขึ้นไป คิดวันละ ๔,๐๐๐ ม.๓ข้อ ๘ ให้ผู้อำนวยการสำนักงานประปาเขตหรือผู้จัดการสำนักงานประปา แล้วแต่กรณี เป็นผู้พิจารณากำหนดระยะเวลาการลักใช้น้ำประปาโดยพิจารณาถึงสภาพแวดล้อมและข้อเท็จจริงอื่น ๆ ประกอบข้อ ๙ ในกรณีที่ผู้ลักใช้น้ำประปายินยอมชำระเงินทดแทนและค่าน้ำสูญเสียให้แยกส่วนที่จะต้องจ่ายเป็นเงินรางวัลออก ส่วนที่เหลือให้นำเข้าเป็นรายได้ของกปภ.ข้อ ๑๐ การจ่ายเงินรางวัลให้สำนักงานประปาเขตหรือสำนักงานประปา แล้วแต่กรณี ซึ่งเป็นเจ้าของเรื่องเสนอเรื่องเดิมทั้งหมดพร้อมทั้งความเห็นว่าควรจ่ายเงินรางวัลแก่ใครเป็นจำนวนเงินเท่าใดตามข้อบังคับหรือระเบียบข้อใดเสนอต่อผู้บังคับบัญชาตามลำดับจนถึงผู้มีอำนาจอนุมัติเพื่อพิจารณาข้อ ๑๑ เมื่อได้รับอนุมัติแล้วให้สำนักงานประปาเขต หรือสำนักงานประปา แล้วแต่กรณี ซึ่งเป็นเจ้าของเรื่องดำเนินการเบิกจ่ายเงินรางวัลแก่ผู้แจ้งข้อ ๑๒ การใช้ใบเสร็จรับเงินให้ใช้ใบเสร็จรับเงินทั่วไปโดยแยกเงินทดแทนและค่าน้ำสูญเสียออกอย่างละฉบับ และให้ระบุไว้ด้วยว่าจะต้องหักเป็นเงินรางวัลด้วยเป็นจำนวนเงินเท่าใดข้อ ๑๓ เงินส่วนที่จะต้องจ่ายเป็นเงินรางวัลการนำฝากและการเบิกจ่ายให้ปฏิบัติเช่นเดียวกับกรณีเงินมัดจำในการต่อท่อโดยอนุโลมข้อ ๑๔ เมื่อผู้ลักใช้น้ำประปายินยอมชำระเงินทดแทนและค่าน้ำสูญเสียแล้วให้สำนักงานประปาพิจารณาย้ายสถานที่ติดตั้งมาตรวัดน้ำให้อยู่ในที่ซึ่งสามารถตรวจพบได้ง่ายตามความเหมาะสมการย้ายสถานที่ติดตั้งมาตรวัดน้ำให้คิดค่าธรรมเนียมเหมือนผู้ใช้น้ำรายใหม่ทุกกรณีเว้นแต่ไม่คิดค่ามาตรวัดน้ำ และเงินค่าประกันการใช้น้ำข้อ ๑๕ เอกสารรายงานเกี่ยวกับการลักใช้น้ำประปาท้ายระเบียบ๑.การขออนุมัติจ่ายเงินรางวัลให้แก่ผู้แจ้งการลักใช้น้ำประปา เอกสารหมายเลข๑๒. หนังสือแจ้งการลักใช้น้ำ เอกสารหมายเลข๒๓. แผนที่เกิดเหตุการณ์ลักใช้น้ำประปา เอกสารหมายเลข๓๔. บันทึกสถานที่เกิดเหตุ เอกสารหมายเลข๔๕. รายละเอียดการประเมินเงินทดแทนและค่าน้ำสูญเสีย เอกสารหมายเลข๕๖. หนังสือรับสภาพหนี้ เอกสารหมายเลข๖ประกาศ ณ วันที่ ๕กันยายน พ.ศ. ๒๕๓๘วิศิษฐ์ หล่อธีรพงศ์ผู้ว่าการการประปาส่วนภูมิภาค[เอกสารแนบท้าย]๑.เอกสารหมายเลข ๑ บันทึกข้อความ๒.เอกสารหมายเลข ๒ หนังสือแจ้งการลักใช้น้ำ๓.เอกสารหมายเลข ๓ แผนที่เกิดเหตุการลักใช้น้ำประปา๔.เอกสารหมายเลข ๔ บันทึกสถานที่เกิดเหตุการลักใช้น้ำประปา๕.เอกสารหมายเลข ๕ บันทึกข้อความ๖.เอกสารหมายเลข ๖ หนังสือรับสภาพหนี้๗.ตัวอย่างหนังสือรับสภาพหนี้ (เป็นแบบฟอร์มที่ใช้เฉพาะกรณีลักใช้น้ำประปา)(ดูข้อมูลจากภาพกฎหมาย)ปริยานุช/ผู้จัดทำ๒๙ มกราคม ๒๕๕๓นันท์นภัสร์/ตรวจ๒๙ มกราคม ๒๕๕๓สุเมธ/ปรับปรุง๒๓ มิถุนายน ๒๕๕๘[๑] ราชกิจจานุเบกษาเล่ม ๑๒๗/ตอนพิเศษ ๙ ง/หน้า ๒/๑๘ มกราคม ๒๕๕๓